गेब्जे ,टर्की ( निकलेश जैन ) में चल रही विश्व जूनियर शतरंज चैंपियनशिप का समापन अंततः भारत के लिए एक शानदार परिणाम लेकर आया और भारत के युवा 18 वर्षीय अभिमन्यु पौराणिक नें कांटे के मुक़ाबले मे खेल की गहरी समझ और संयम का परिचय देते हुए अर्मेनिया के अराम हकोबयन को पराजित करते हुए विश्व जूनियर शतरंज चैंपियनशिप का रजत पदक हासिल कर लिया ।अभिमन्यु नें अपने अंतिम चार मुकाबलो मे 3 जीत और एक ड्रॉ के साथ कुल 3.5 अंक बनाए जो की महत्वपूर्ण मुकाबलों में उनकी परिणाम देने की क्षमता के कारण ही संभव हो पाया । वैसे कुल 11 मैच में उन्होने 2683 रेटिंग के स्तर का प्रदर्शन करते हुए 7 जीत 3 ड्रॉ और 1 हार के साथ कुल 8.5 अंक जुटाये और बेहतर टाईब्रेक के आधार पर दूसरे स्थान पर रहे ।